NEUVOSTON ASETUS (ETY) N:o 654/81,

annettu 10 päivänä maaliskuuta 1981,

Euroopan talousyhteisön tekemästä Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevasta yleissopimuksesta annetun asetuksen (ETY) N:o 3179/78 muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon(),

sekä katsoo, että

yhteisö on asetuksella (ETY) N:o 3179/78() hyväksynyt Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen,

Luoteis-Atlantin kalastusjärjestön yleisneuvosto on kyseisen yleissopimuksen 20 artiklan 2 kohdan nojalla 7 päivänä kesäkuuta 1979 hyväksynyt 1 päivänä tammikuuta 1980 voimaan tulevat Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen liitteen III muutokset, jotka koskevat Grönlannin länsirannikon ja Kanadan rannikon välisen vesialueen tilastollisten suuralueiden välisiä rajoja,

tämän seurauksena yleissopimusta on muutettu asetuksella (ETY) N:o 653/80(), jonka voimassaolo on kuitenkin rajoitettu 31 päivään joulukuuta 1980, ottaen huomioon että se on tehty perustamissopimuksen 103 artiklan nojalla väliaikaisena toimenpiteenä, ja

tämän seurauksena on tarpeen säätää asetuksen (ETY) N:o 3179/78 kertakaikkisesta muuttamisesta,

ON ANTANUT TÄMÄN ASETUKSEN:

1 artikla

Muutetaan asetuksen (ETY) N:o 3179/78 liitteessä julkaistun Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen liitteessä III olevien 1 ja 2 kohtien a alakohdat tämän asetuksen liitteen mukaisesti.

2 artikla

Kumotaan asetus (ETY) N:o 653/80.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 10 päivänä maaliskuuta 1981.

Neuvoston puolesta

Puheenjohtaja

G. BRAKS

() EYVL N:o C 346, 31.12.1980, s. 122

() EYVL N:o L 378, 30.12.1978, s. 1

() EYVL N:o L 74, 20.3.1980, s. 1

LIITE

1. Korvataan yleissopimuksen liitteessä III olevan 1 kohdan a alakohta seuraavasti:

"1. a Suuralue 0 - se osa yleissopimusaluetta, jota rajoittaa etelässä linja, joka ulottuu suoraan itään pisteestä 61°00' pohjoista leveyttä ja 65°00' läntistä pituutta pisteeseen 61°00' pohjoista leveyttä ja 59°00' läntistä pituutta, sieltä kaakkoissuunnassa pitkin loksodromia pisteeseen 60°12' pohjoista leveyttä ja 57°13' läntistä pituutta; jota sen jälkeen rajoittaa idässä sarja geodeettisia linjoja, jotka yhdistävät seuraavat pisteet:

>TAULUKON PAIKKA>

ja sieltä suoraan pohjoiseen leveyspiirille 78°10' pohjoista leveyttä; jota rajoittaa lännessä linja, joka alkaa pisteestä 61°00' pohjoista leveyttä ja 65°00' läntistä pituutta ja ulottuu luoteissuunnassa pitkin loksodromia Itä-Bluffiin Baffininsaaren rannikolle (61°55' pohjoista leveyttä ja 66°20' läntistä pituutta), ja sieltä pohjoissuunnassa Baffininsaaren, Bylotsaaren, Devoninsaaren ja Ellesmerensaaren rannikkoa pitkin ja 80. läntistä pituuspiiriä pitkin näiden saarien välisille vesialueille leveyspiirille 78°10' pohjoista leveyttä saakka; jota rajoittaa pohjoisessa leveyspiiri 78°10' pohjoista leveyttä."

2. Korvataan yleissopimuksen liitteessä III olevan 2 kohdan a alakohta seuraavasti:

"2. a Suuralue 1 - se osa yleissopimusaluetta, joka ulottuu itään suuralueesta 0 ja pohjoiseen ja itään loksodromista, joka yhdistää pisteen 60°12' pohjoista leveyttä ja 57°13' läntistä pituutta pisteeseen 52°15' pohjoista leveyttä ja 42°00' läntistä pituutta."